**Obec Jesenské, Sobotská 10, 980 02 Jesenské, IČO: 00318833**

**Výzva na predloženie ponuky**

**zákazka s nízkou hodnotou podľa § 117 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov**

**(ďalej „zákon o verejnom obstarávaní“)**

**Zákazka na dodanie tovaru § 3 ods. 2 zákona**

Názov, sídlo - Adresa vybraného dodávateľa – podľa rozdeľovníka

Vec: **Výzva na predloženie ponuky**

**Obec Jesenské**, ako verejný obstarávateľ v zmysle § 7 ods. 1 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) Vás žiadame o predloženie ponuky v zmysle § 117 ZVO na nižšie špecifikovaný predmet zákazky

**„Vybavenie do 2 tried pre Materská škola - Óvoda Jesenské “**

1. **Identifikácia verejného obstarávateľa:**

**Verejný obstarávateľ v zmysle § 7 ods. 1 písm. b) ZVO:**

**Názov verejného obstarávateľa: Obec Jesenské**

Sídlo: Sobotská 10, 980 02 Jesenské

Štatutárny zástupca: Mgr. Gabriel Mihályi, PhD., starosta

IČO: 00318833

DIČ: 2021230244

Tel.: +421 918 471 689

E-mail: starosta@jesenske.sk

Internetová stránka: www.jesenske.sk

Bankové spojenie: Slovenská sporiteľňa, a.s. pobočka Jesenské

Číslo účtu vo formáte IBAN: SK42 0900 0000 0000 6894 3646

1. **Miesto predloženia/doručenia ponuky:**
* osobne a poštou na adresu Centrum prvého kontaktu pre podnikateľov, Ing. Katarína Škrdlová, Komenského 3, 990 01 Veľký Krtíš alebo
* emailom na adresu cpk.velkykrtis@gmail.com
1. **Kontaktná osoba na prevzatie ponuky:**

Osoba poverená realizovaním verejného obstarávania: Ing. Katarína Škrdlová, telefón +421 905 985 738, e-mail: cpk.velkykrtis@gmail.com

1. **Predmet obstarávania:**

Názov zákazky: **„** **Vybavenie do 2 tried pre Materská škola - Óvoda Jesenské “**

Predmetom zákazky je zabezpečenie dodávky rôzneho druhu vybavenia do dvoch učební materskej školy v obci Jesenské v rozsahu podľa špecifikácie, ktorá je uvedená v ***Prílohe č.1 Výzvy* *Formulár cenovej ponuky*** a podľa požiadaviek verejného obstarávateľa. V prípade záujmu je možná osobná prehliadka priestorov materskej školy určených na umiestnenie vybavenia. Prehliadku je možné si dohodnúť s riaditeľkou materskej školy Bc. Alžbetou Mihályiovou, tel. 047/5698186.

V prípade, že v predložených podkladoch sa nachádza výrobok, alebo materiál konkrétneho výrobcu (sú uvedené obchodné názvy alebo druhy tovarov), alebo dodávateľa, sú uvedené ako príklady a môžu byť v zmysle Zákona č. 343/2015 Z. z. nahradené **ekvivalentnými výrobkami** alebo materiálmi s rovnakými technickými parametrami, pri zachovaní, alebo zvýšení technickej kvality.

1. **Typ zmluvy, ktorá bude výsledkom verejného obstarávania:**

Výsledkom postupu vo verejnom obstarávaní bude **Kúpna zmluva** uzatvorená podľa Obchodného zákonníka v platnom znení. Táto zmluva bude obidvomi zmluvnými stranami podpísaná a účinná bude až po odsúhlasení dokumentácie z vykonaného verejného obstarávania zo strany poskytovateľa finančných prostriedkov, Ministerstva pôdohospodárstva a rozvoja vidieka SR. Predmet zákazky je financovaný v súlade so Zmluvou o poskytnutí nenávratného finančého príspevku č. ROP-Z-302021K971-221-10. V prípade, ak poskytovateľ finančných prostriedkov proces zadávania zákazky neschváli, postup zadávania zákazky bude zrušený.

Uchádzač nie je povinný predložiť návrh kúpnej zmluvy ako súčasť ponuky. Na podpis kúpnej zmluvy bude vyzvaný úspešný uchádzač. Zmluvné podmienky určí verejný obstarávateľ a nachádzajú sa v ***prílohe* *č. 2 Výzvy Návrh Kúpnej zmluvy.***

1. **Podrobný opis predmetu zákazky (predmetu obstarávania):**

Podrobná špecifikácia predmetu zákazky je uvedená v ***Prílohe č.1 tejto Výzvy***.

1. **Miesto dodania predmetu zákazky:**

Materská škola – Óvoda, ul. Školská 295, 980 02 Jesenské, okres Rimavská Sobota

1. **Lehoty na dodanie alebo dokončenie predmetu zákazky alebo trvanie zmluvy:**

Lehota na dodanie tovaru: do 6 týždňov odo dňa účinnosti kúpnej zmluvy

Záručná doba 24 mesiacov

1. **Financovanie predmetu zákazky:** Integrovaný regionálny opereračný program v kombinácii s vlastnými zdrojmi žiadateľa. Verejný obstarávateľ neposkytne zálohové platby na dodanie predmetu zákazky. Lehota splatnosti faktúry je 60 dní od dátumu jej doručenia.
2. **Lehota na predloženie ponuky:**

13.10.2020, čas: 12:00 hod

1. **Spôsob predloženia ponuky:** poštou, osobne alebo emailom
2. **Kritériá na vyhodnotenie ponúk s pravidlami ich uplatnenia a spôsob hodnotenia ponúk:**
* najnižšia cena vrátane DPH

Spôsob hodnotenia kritérií: ponuky sa budú vyhodnocovať poradovým systémom. Ponuke s najnižšou cenou bude priradené prvé miesto, ostatným ponukám druhé, tretie, atď. Najúspešnejšou ponukou sa stane ponuka, ktorá sa umiestni na prvom mieste, ostatné ponuky sa stanú neúspešnými ponukami.

1. **Podmienky účasti:**

**Osobné postavenie uchádzača**

Uchádzač musí spĺňať podmienky účasti:

* podľa § 32 ods. 1 písm. e) zákona č.343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov - uchádzač musí mať oprávnenie na výkon činnosti v rozsahu, ktorý zodpovedá predmetu zákazky - verejný obstarávateľ si túto skutočnosť overí v súlade s platnou legislatívou po predložení ponúk.
* podľa § 32 ods.1 písm. f) zákona č.343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov – predloží čestné vyhlásenie, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu (odporučený vzor ČV je uvedený v Prílohe č. 3 tejto výzvy)

U uchádzača nesmie existovať dôvod na vylúčenie podľa § 40 ods. 6 písm. f) ZVO (existencia konfliktu záujmov). Uchádzač preukáže túto skutočnosť čestným vyhlásením, ktoré tvorí ***Prílohu č. 3 tejto výzvy.***

1. **Pokyny na zostavenie ponuky:**

Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

Počet vyhotovení: 1 ks

Verejný obstarávateľ akceptuje možnosť predloženia ponuky v tlačenej alebo v elektronickej forme. Verejný obstarávateľ preferuje doručenie v tlačenej podobe. V prípade úspešného uchádzača, ktorý predložil ponuku elektronicky, bude tento vyzvaný, aby predložil svoju ponuku v originálnom vyhotovení, vrátane aktuálneho dokladu o oprávnení dodávať tovar, uskutočňovať stavebné práce alebo poskytovať služby.

Spôsob označenia ponuky: V prípade doručenia ponuky poštou alebo osobne, ponuka musí byť vložená v nepriehľadnom obale, na ktorom z vonkajšej strany musí byť uvedené:

* názov a adresa osoby poverenej vykonaním verejného obstarávania: **Centrum prvého kontaktu pre podnikateľov, Ing. Katarína Škrdlová, Komenského 3, 990 01 Veľký Krtíš**
* obchodné meno a adresa uchádzača
* **„Cenová ponuka – MŠ učebne - NEOTVÁRAŤ**“

V prípade doručenia ponuky elektronicky na adresu: cpk.velkykrtis@gmail.com uvedie uchádzač v predmete správy text: „**Cenová ponuka – MŠ učebne“.**

* **Požadujeme, aby ponuka obsahovala nasledovné doklady a údaje**:
	1. **Formulár cenovej ponuky - identifikačné údaje uchádzača a návrh na plnenie kritérií** vypracovaná do formulára, ktorý tvorí ***Prílohu č. 1 výzvy*** - originál podpísaný uchádzačom alebo oprávnenou osobou konať za uchádzača, resp. sken v prípade predloženia ponuky elektronicky e-mailom. Ak uchádzač nie je platiteľom DPH, na túto skutočnosť upozorní a v ponuke uvedie cenu celkom.
	2. **Čestné vyhlásenie uchádzača - *Príloha č. 3 výzvy*** – čestné vyhlásenie podľa bodu 13 tejto výzvy - originál podpísaný uchádzačom alebo oprávnenou osobou konať za uchádzača, resp. sken v prípade predloženia ponuky elektronicky e-mailom.
1. **Otváranie ponúk:** Otváranie ponúk sa uskutoční dňa **13.10.2020 čas: 12:30** **hod**, miesto: Centrum prvého kontaktu pre podnikateľov, Komenského 3, 990 01 Veľký Krtíš
2. **Postup pri otváraní ponúk:**

Verejný obstarávateľ umožňuje uchádzačom, ktorí predložili ponuky v lehote na predkladanie ponúk, účasť na otváraní, resp. sprístupnení ponúk. Každú ponuku verejný obstarávateľ označí poradovým číslom v tom poradí, v akom bola predložená. Verejný obstarávateľ overí neporušenosť ponúk, ponuky otvorí resp. sprístupní, zverejní obchodné mená, sídla alebo miesta podnikania všetkých uchádzačov a ich návrhy na plnenie kritéria, ktoré sa dajú vyjadriť číslom, určeného verejným obstarávateľom. Ostatné údaje uvedené v ponukách sa nezverejňujú. Uchádzač, ktorý predložil ponuku v lehote na predkladanie ponúk, môže byť zastúpený osobou oprávnenou zúčastniť sa na otváraní resp. sprístupnení ponúk. Uchádzač (fyzická osoba), štatutárny orgán alebo člen štatutárneho orgánu uchádzača (právnická osoba) sa preukáže na otváraní resp. sprístupnení ponúk preukazom totožnosti. Poverený zástupca uchádzača sa preukáže preukazom totožnosti a splnomocnením na zastupovanie.

1. **Lehota viazanosti ponúk**: 31.10.2020
2. **Osoby určené pre styk so záujemcami a uchádzačmi:**

Mgr. Gabriel Mihályi, PhD., starosta obce, telefón +421 918 471 689

Osoba poverená realizovaním verejného obstarávania: Ing. Katrína Škrdlová, telefón +421 905 985 738 308

1. **Ďalšie informácie verejného obstarávateľa:**

Verejný obstarávateľ si vyhradzuje právo na základe výsledkov tohto postupu zadávania zákazky neuzavrieť zmluvu a zrušiť použitý postup zadávania zákazky. Dôvody na zrušenie použitého postupu zadávania zákazky:

* nebude predložená ani jedna ponuka,
* ani jeden uchádzač nesplní podmienky účasti,
* ani jedna z predložených ponúk nebude zodpovedať určeným požiadavkám vo výzve na predkladanie ponúk,
* ak sa zmenili okolnosti, za ktorých sa vyhlásilo toto verejné obstarávanie,
* ak poskytovateľ finančných prostriedkov proces zadávania zákazky neschváli

Námietky nie je možné podať pri postupe podľa § 117 podľa § 170 ods. 7, bod b).

S úctou,

Mgr. Gabriel Mihályi, PhD., v. r.

starosta obce

V Jesenskom, dňa 05.10.2020

**Prílohy:**

Príloha č. 1 - Formulár cenovej ponuky

Príloha č. 2 - Návrh kúpnej zmluvy

Príloha č. 3 - Čestné vyhlásenie uchádzača

Príloha č. 4 – Pôdorys miestností